На основу Решења о банкротству стечајног судије Привредног суда у Панчеву, посл. бр. 5.Ст. 112/2011 од 26.10.2011. године, а у складу са чланoвима 131, 132. и 133. Закона о стечају («*Службени гласник Републике Србије» број 104/2009, 99/2011- др. закон, 71/2012- Одлука УС 83/2014, 113/2017, 44/2018 и 95/2018*), Националним стандардом број 5 – Национални стандард о начину и поступку уновчења имовине стечајног дужника («*Службени гласник Републике Србије» број 13/2010*), као и одредбама Закона о изменама и допунама Закона о Агенцији за лиценцирање стечајних управника стечајних управника («*Службени гласник Републике Србије» број 89/2015*), Агенција за лиценцирање стечајних управника као стечајни управник стечајног дужника

**„БУДУЋНОСТ“АД -У СТЕЧАЈУ КОВАЧИЦА**

**ОГЛАШАВА**

**Продају дела непокретне и покретне имовине**

**стечајног дужника методом јавног прикупљања понуда**

|  |  |  |
| --- | --- | --- |
| **Предмет продаје** | **Процењена вредност** | **Депозит** |
| Имовинска целина 1 - Зграда трговине у Ковачици број 1, површине у основи 242 м2, изграђена на к.п. 314, уписана у ЛН 1222 КО Дебељача, својина друштвена, обим удела 1/1, у улици Бориса Кодрича 104;Земљиште у грађевинском подручју, површине 325 м2, уписано у ЛН 1222 КО Дебељача, својина друштвена, обим удела 1/1, улица Бориса Кидрича 104;Покретна имовна - трговачки намештај која се налази на локацији Зграде трговине. | **3.392.360,00 динара** | **678.472,00 динара** |

Детаљан приказ покретне имовине са процењеном вредношћу налази се у продајној документацији и чини њен саставни део**.**

Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације, у износу од **80.000,00 динара за** Имовинску целину бр. 1..Профактура се **мора** преузети на адреси: Краља Петра првогг број 3, 23000 Зрењанин, сваког радног дана у периоду од **10:00** до **14:00 часова**, уз обавезну телефонску најаву поверенику стечајног управника или писаним захтевом путем електронске поште (bogunovicmilica@gmail.com). Крајњи рок за уплату и преузимање продајне документације је до **07.04.2021. године**;

2. уплате **депозит** у износу од **678.472,00 динара** на текући рачун стечајног дужника број: **160-0000000355474-72** код **Banca Intesa AD Beograd**, или положе неопозиву првокласну банкарску гаранцију наплативу на први позив, најкасније до **09.04.2021. године**. У случају да се као депозит положи првокласна банкарска гаранција, оригинал исте се ради провере мора доставити **искључиво лично** Служби финансија Агенције за лиценцирање стечајних управника, Теразије 23, 6. спрат, Београд, најкасније **09.04.2021.** **године** до **15:00 часова** по београдском времену. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **14.06.2021. године**;

3. потпишу изјаву о губитку права на повраћај депозита. Изјава чини саставни део продајне документације.

Имовина која је предмет продаје се купује у виђеном стању и може се разгледати након откупа продајне документације, сваким радним даном од 10:00 до 16:00 часова,а најкасније до **09.04.2021. године** (уз претходну најаву поверенику стечајног управника).

**Затворене понуде достављају се на адресу: Агенција за лиценцирање стечајних управника, Београд, Теразије бр.23, III спрат, канцеларија 321.**

**Крајњи рок за достављање понуда је 14.04.2021. године до 11:45 часова.**

**У разматрање ће се узети само понуде у писаној форми, достављене у запечаћеним ковертама са назнаком ''Понуда'' на коверти, називом стечајног дужника и позивом на имовинску целину на коју се понуда односи, а које пристигну на назначену адресу до назначеног времена.**

**Запечаћена коверта треба да садржи:**

-пријаву за учешће у поступку јавног прикупљања понуда;

-потписану понуду, уз навођење јасно одређеног износа за куповину предмета продаје;

-доказ о уплати депозита или копију банкарске гаранције;

-потписану изјаву о губитку права на повраћај депозита;

-извод из регистра привредних субјеката и ОП образац (ако се као потенцијални купац пријављује правно лице) или извод из читача личне карте (ако се као потенцијални купац појављује физичко лице);

-овлашћење за заступање, oдносно предузимање конкретних радњи у поступку продаје (за пуномоћнике);

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

Јавно отварање понуда одржаће се дана **14.04.2021. године** у **12:00 часова** (15 минута по истеку времена за прикупљање понуда) на адреси: **Агенција за лиценцирање стечајних управника, Београд, ул.Теразије бр.23, III спрат, канцеларија 301 - ,,Симпо сала“,** у присуству комисије за отварање понуда.

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од **3 радна дана** од дана пријема обавештења о прихватању понуде.

Проглашени купац је дужан да уплати преостали износ купопродајне цене у року од **8 дана** од дана потписивања купопродајног уговора.

Стечајни управник ће вратити депозит сваком понуђачу чија понуда не буде прихваћена, у року од **3 радна дана** од дана одржавања јавног прикупљања понуда. Понуђач губи право на повраћај депозита уколико:

- не поднесе понуду, или поднесе понуду која не садржи обавезне елементе;

- не потпише купопродајни уговор, или

- буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произлазе из закљученог купопродајног уговора у целости сноси купац.

НАПОМЕНА: Није дозвољено достављање оригинала банкарске гаранције пошиљком (обичном или препорученом), путем факса, маил-а или на други начин, осим на начин прописан у тачки 2. Услова за стицање права за учешће из овог огласа. Стечајни управник напомиње да ће у складу са епидемиолошким мерама учесницима пре јавног прикупљања понуда бити мерена телесна температура, те да су учесници дужни да у току регистрације и јавног отварања понуда придржавају свих епидемиолошких мера прописаних одлукама Кризног штаба Владе Републике Србије.

Особа за конакт - овлашћено лице: повереник Милица Богуновић, контакт телефон: 060/05-02-060, маил адреса bogunovicmilica@gmail.com